'ตรุษจีน'รัดเข็มขัดสะพัด1.3หมื่นล้าน
กสิกรไทยเผยตรุษจีนเงินสะพัด 1.35 หมื่นล้าน เพิ่มขึ้น 0.9% คนกรุงประหยัดมากขึ้น ลดจ่ายแต๊ะเอีย
24 ม.ค. 2562

กสิกรไทยเผยตรุษจีนเงินสะพัด 1.35 หมื่นล้าน เพิ่มขึ้น 0.9% คนกรุงประหยัดมากขึ้น ลดจ่ายแต๊ะเอีย
ศูนย์วิจัยกสิกรไทย คาดการณ์ว่าเม็ดเงินค่าใช้จ่ายของคนกรุงเทพฯ ในช่วงเทศกาลตรุษจีนปี 2562 จะอยู่ที่ประมาณ 13,560 ล้านบาท ปรับเพิ่ม ขึ้นเล็กน้อย 0.9% โดยส่วนใหญ่เป็น การปรับเพิ่มทางด้านค่าใช้จ่ายการ ทำบุญ/ท่องเที่ยวเป็นหลัก ขณะที่ค่าใช้จ่ายด้านเครื่องเซ่นไหว้ให้ภาพที่ทรงตัว ใกล้เคียงกับปีก่อน ส่วนเงินแต๊ะเอีย มีแนวโน้มปรับลดลงค่อนข้างเด่นชัด กว่ากิจกรรมอื่นๆ
ทั้งนี้ ผลสำรวจพฤติกรรมการใช้จ่ายของคนกรุงเทพฯ พบว่ามีมุมมอง ต่อทิศทางกำลังซื้อที่ค่อนข้างระมัดระวัง โดยส่วนใหญ่กว่าครึ่งมองว่ากำลังซื้อของตนเองไม่แตกต่างจากปีก่อน ส่วนใหญ่ก็ปรับลดงบประมาณลงเท่าที่จำเป็น แต่เป็นที่น่าสังเกตว่ากลุ่มที่มีรายได้ปานกลางลงล่าง ซึ่งอ่อนไหวต่อปัจจัยด้านกำลังซื้อ ก็อาจปรับลดค่าใช้จ่ายในส่วนกิจกรรมบางอย่างที่ทำได้ จากการสำรวจพบว่าส่วนใหญ่จะเน้นการประหยัด ทั้งการซื้อเครื่องเซ่นไหว้ การแจกเงินแต๊ะเอีย รวมถึงการทำบุญ/ท่องเที่ยว